Pa, seun ernstig ná hulle byna verdrinkThompsonbaai-strand. Foto: www.ballito-online.com Chris Botha, woordvoerder van Netcare 911, het gesê die seun het in die see by Thompsonbaai-strand naby Ballito geswem toe hy glo in die moeilikheid beland het. “Die pa het in die water gespring om sy seun te red toe hy self in die moeilikheid beland het.” Volgens Botha was die pa en seun reeds uit die water gehaal met paramedici se aankoms op die toneel. Die pa het mond-tot-mond-asemhaling op die seun toegepas. Paramedici het oorgeneem en albei op die toneel gestabiliseer voordat hulle na ŉ hospitaal in Ballito geneem is vir verdere mediese behandeling. Die seun is aan ŉ ventilator gekoppel en is in ŉ kritieke toestand in die hospitaal terwyl sy pa in ŉ ernstige maar stabiele toestand is.